JY LEES NOU #Inspirasiekos Episode 8: Brandewyn
#Inspirasiekos Episode 7: Biltong
Kyk 'Inspirasiekos met SARIE' elke Maandag om 18:30 op VIA (DStv-kanaal 147). Trots aangebied in samewerking met Spekko Rice! Hier's episode 8 se resepte:
Herman Lensing toor vandeesweek met brandewyn. Hy maak beesfilet-oor-die-kole met brandewyn-sampioensous, kaas-fondue en pannekoeke met lemoensous.
Beesfilet-oor-die-kole met brandewyn-sampioensous
1 hand vol vars kruie van jou keuse, fyngekap
Meng olyfolie, kruie, knoffel en rooiwyn. Marineer filet in mengsel. Geur goed met sout en swartpeper. Braai filet stadig oor matige kole – sowat 15 minute per kant vir medium-gaar of langer as jy dit gaarder verkies. Haal van hitte af en laat rus in skoon bak.
Maak sous deur olyfolie in ’n middelslagpot te verhit. Voeg knoffel en ui by. Braai liggies vir sowat 5 minute of tot dit begin verkleur. Voeg sampioene by en braai verder vir 5-8 minute of tot goudbruin en gaar. Gooi brandewyn by en laat wegkook. Voeg room by en verlaag hitte. Laat stadig prut tot vloeistof met helfte verminder, sowat 10-12 minute. Geur goed met sout en swartpeper. Sit filet voor saam met sampioensous.
30 ml ekstra brandewyn
brood vir voorsit
Plaas knoffel, witwyn, brandewyn en groenteaftreksel in ’n kastrol. Verhit tot net onder kookpunt. Voeg gerasperde kaas bietjie vir bietjie by. Maak seker elke bietjie kaas is gesmelt voor jy nog byvoeg. Roer deurgaans totdat ’n gladde sous vorm. Verhit die kaassous tot kookpunt. Meng mielieblom en ekstra brandewyn en voeg by sous. Verlaag hitte en hou aan roer tot dit verdik. Indien sous te dun is, kan jy nog ’n bietjie mielieblom byvoeg. Voeg sout, swartpeper en neutmuskaat by. Gooi in ’n fonduepot en sit voor saam met brood.
Onthou hoe die kelner dit in die 80’s langs die tafel gemaak het? En dan is dit geflambé (die sous aan die brand gesteek).
50 ml gesmelte botter om die pannekoeke in te bak
Sif meel, sout en suiker saam. Klits eiers, melk en water goed saam. Voeg die melkmengsel by die droë bestanddele. Klits goed – die beste is om ’n elektriese menger te gebruik om seker te maak daar is geen klonte nie. Voeg gesmelte botter by en meng goed. Bedek die mengsel met ’n lap en laat staan vir minstens 20 minute. Voeg lemoen- en suurlemoenskil by en meng goed. Terwyl die beslag rus, maak jy die sous.
Smelt strooisuiker in ’n pan. Kook tot karamel. Voeg lemoensap by. Die karamel sal weer hard word wanneer jy die lemoensap byvoeg, maar hou net aan roer tot dit weer smelt. Voeg lemoenskil by. Wanneer alles goed gemeng is, prut stadig vir so 3 minute. Hou eenkant terwyl jy die pannekoeke bak.
Smeer ’n nie-kleefpan met ’n bietjie gesmelte botter en verhit die pan. Gooi van die pannekoekbeslag in die pan sodat die bodem net bedek is. Braai vir so 2 minute een kant en draai dan die pannekoek versigtig om. Braai aan die ander kant vir nog 2 minute. Wanneer die pannekoek gaar is, vou dit in die helfte en dan weer in die helfte sodat dit ’n driehoek vorm. Hou eenkant terwyl jy al die pannekoeke braai.
Maak weer die karamelsous warm en pak die pannekoeke in die pan met die sous. Wanneer als lekker warm is, voeg die brandewyn by en steek aan die brand. Voeg botterblokkies by en skud die pan tot dit alles gesmelt is. Sit dadelik voor, net so of met vanieljeroomys.